
i boneya 22'ê Pûşperê 28.mîn salvegera şehîdkirina Dr. Qasimlo û hevalên wî, gellek çalakî bi rê ve 
çûn. 


Piştînîvroya roja Pêncşemiyê 22'ê Pûşperê, Bi boneya 22'ê Pûşperê 28.mîn salvegera şehîdkirina Dr. Qasimlo 
û hevalên wî bi beşdariya Mistefa Hicrî sekreterê giştî ê PDKÎ, rêberayetî, kadr û pêşmerge, malbatên wan, 
û çendîn alî û hizbên siyasî û mêhvanên beşdar, rêûresmek bi rê ve çû. Di vê merasimê de piştî xwendina 
sirûda “Ey Reqîb” û ragirtina deqeyekê bêdengî bo rêzgirtina ji riha pak ya şehîdên hizb û gel, Mistefa Hicrî 
sekreterê giştî ê PDKÎ axavtinek kir. 


Jiyan û serpêhatiya şehîdên nû ên Rasanê 
di destanrêsiyên Qereseqel û Kosalanê de 


Qasimlo peyamên taybet bi vê rojê ji PDKÎ re şandibûn. 


Şehîd Dr. Qasimlo tu carî nahê jibîrkirin 


Ez sê rojên bi 
Qasimlo ra li 
buhuştê bûm... 


Dr. Gnassemlou 

one of the prominent leaders of the Kurdish 
nation was assassinated by iranian 
diplomats during peace talks 


Navbirî di beşeke axavtina xwe de ragehand: “Di meha Pûşperê de rûdawên din jî hebûn, wekî şehîdbûna 
Seyîd Selam Ezîzî endamê Deftera Siyasî ya PDKÎ, û şehîdkirina desteyek ji pêşmergeyên PDKÎ di encama 
xebata nû ya Rasanê de”. 

Hicrî di beşeke axavtina xwe de got: “Pîlana terorkirina Dr. Qasimlo pîlanek e ku ji bilî îraniyan gellek kêm 
hebûye ku aliyek, bi armanca jinavbirina aliyekî din, maseya diyalogê bi kar bîne”. Herweha navbirî bas ji 
pêdagiriya gelê Kurd li ser xebatê piştî derbazbûna 28 salan bi ser şehîdkirina Dr. Qasimlo re kir. 


Herwisa di gellek ji welatên derve de jî, rêûresmên taybet bi 22'ê Pûşper û 
gellek semînar bi rê ve çûn. Di navxwe ya Kurdistanê de jî, rêvîngên rê û 
şopa Dr. Qasimlo bi her awayekî ku ji destên wan hat, di piraniya gund û 
bajarên Rojhilata Kurdistanê de, rêz ji şehîdên 22'ê Pûşperê girtin, û seliman- 
din ku serbarê rewşa tund ya ewlehiyê jî, ew dikarin rêberê xwe yê gemas û 
leheng bi bîr bînin. 


Di naveroka merasimê de, peyama rêkxirawên jinan, Lawan, Xwendelcaran, û çend helbest û sirûdên taybet bi 
vê boneyê hatin pêşkêşkirin. Çendîn hizb û partî û aliyên siyasî jî bi boneya 28.mîn salvegera şehîdkirina Dr. 


Bi vî awayî cardin gelê Kurd bi taybetî di Rojhilata Kurdistanê de selimand 
ku heya Kurdek mabe, Demokrat her dimîne û mafê Kurdan distîne, û rêbaza 
Qasimlo jî tu carî nahê jibîrkirin. 

R ejîma îslamiya Tehranê, piştî 

zêdetir ji 38 salan serberedayîtî û 
tawanlcariyan, heyamekê îdia dikir ku 
çavkanî û xala girîng ya ewlekariya 
navçeya Rojhilata Navîn e. 

Vê rejîmê ku her di destpêka bidest- 
vegirtina deshilatê de, diruşma 
şandina derve ya şoreşê û di rastî de, 
pîlana pêkanîna tevdanîkariyan di 
navçeya Rojhilata Navîn de hebûye, 
nêzî sê dehikan dibe, ku bi tewahiya 
hêz û şiyana xwe, girûpên terorîstî 
dişandin derve, û di welatên navçeyê 
de jî, girûpên tundajo û terorîst û 
şarlatan bihêz kirine, û organize 
kirine, da ku tawan biafirînin, û li ser 
erdê, mana xwe di têkdana ewlehiyê 
de bibînin. 

Di van salên dawiyê de, ku girûpên 
terorîstî ên cur bi cur wekî karkarolca 
bijehr di hemû cihekî de serî hildane, 
û Komara Îslamî jî bi hemiyan re 
ketiye nava têkiliyan de, û carekê bi 
navê dijberiya digel wê, û carekê jî 
di pêwendiya siyasî de! digel ên din, 
xwestine lcu rûçikê navçeyê pirr ajawe 
nîşan bidin, û digel wan rêk ketine, 
ku tu yek ji wan di nava îranê de 
kiryarên pirr ajawe encam nedin, da 
ku Komara Îslamî wekî cihekî aram 
di nava Rojhilata Navîn de xûya bike. 
Ew siyaseta pilandarêtî ya rejîmê yek 
lawaziyeke girîng û bingehîn heye, 
ku rejîmê bîr jê nekiriye, ku di rastî 
de ew jî ne tenê xala lawaz belkû çala 
lawaz ya rejîmê ye. 

Ya ku rejîma îranê hisab jê re nekiri- 
bû, û dixwest ku wekî hemû carê bîr 
bike, û dunya jî piştî wê, ji bîr bike, 
faktorek bû bi navê neteweyên zulm- 
lêkirî, di îranê de. Komara Îslamî ya 
îranê ku bi serkut û îdam û îşkenceyê, 
çalak û mafxwazên rasteqîne, yên van 
neteweyên bi qewlê xwe, di meydanê 
de, derxistibûn, da ku bi çêkirina 
hinek girûp û kesên kartonî, wan wekî 
nûnerê xebata van neteweyan nîşan 
bide, bi van pîlanên xwe wisa dizanî, 
ku pirsek bi navê pirsa neteweyî di 
îranê de tune ye, û bi taybetîtir ew li 
ser vê hizrê bû, ku pirsa Kurd bo her- 
tim bêdeng kiriye, û bi hinek pîlanan 
di navxwe de ji rê derxistiye. 

Siyaseta bêdengkirinê di navxwe ya 
welat, û tevdanîkarî di derdorê, û 
girnijîn û kenî li Ewropa, sê biyavên 


Çend kesayetî û rewşenbîrên Kurdistanê, serdana Deftera Siyasî 

ya PDKÎ kirin 



K omeke kesayetî û ronakbîrên Kurdistanê û endamên desteya avak- 
erê Tevgera Aştiya Navxweyî a Kurdistanê serdana Deftera Siyasî ya 
PDKÎ kirin. 

Roja Yekşemiyê 19'ê Pûşperê komeke kesayetî û ronakbîrên Kurdistanê, û 
endamên desteya avakerê Tevgera Aştiya Navxweyî a Kurdistanê serdana Deft- 
era Siyasî a PDKÎ kirin, û ji aliyê heyeteke PDKÎ ve bi serperestiya Hesen Şerefî 
cihgirê sekreterê giştî ê PDKÎ ve pêşwazê ji wan hate kirin. 


heya niha nebûye xwedî dewlet? Piştî 
şiroveya vê behsê, dibe em bîr ji vê 
bikin, ku çawa bibin dewlet. 

Dr. Mûsa Keval îşare bi vê kir, ku 
digel hizb û aliyên siyasî ên he rçar 
beşên Kurdistanê, di diyalogê de ne, û 
bi vê boçûnê ve, heya ku Kurd yekît û 
yekrêziya xwe tunebe, nikare bigihêje 
vê armancê, û daxwaza me ew e ku, 
hizb alîkar bin ji me re. 

Piştre Hesen Şerefî tevî bixêrhatinki- 
rina wan îşare bi vê kirin, ku tevgera 
we, erkeke pîroz û giran heye, û 
boçûna PDKÎ di vê derheqê de bas 
kir, û piştevaniya hizbê ji tevgera 
wan ragehand û hêvî bo wan xwast 
ku di vê erka neteweyî û nîştimanî de 
serkevtî bin, û spasiya vê serdanê kir. 
Tevgera Aştiyê a Navxweyî a Kurdis- 
tanê pêk hatibû ji rêzdaran: 


Di vê serdanê de Dr. Mûsa Keval ji aliyê wan kesayetiyên siyasî û ronakbîr û 
welatparêzan ve, bas ji armanca xwe ji vê serdanê kir, û got ku me ew pirsa heye, 
ku gelo çima di Rojhilata Navîn de, Fars, Ereb û Tirk xwedî dewlet in, û Kurd 


Dr.Mûsa Keval, serokê tevgerê, Elî 
Feylî, Dr. Qadir, Maosta Ebdulwahid 
Sînemxan, Mamosta Xelîl, Se'id Şêx 
Biznî, Dr. Îzedîn 


Bazên Zagrosê xwefiroşek ceza kirin 


B azên Zagrosê di operasiyonekê de 
xwefiroşeke ser bi rejîmê ceza kirin. 

Wêblaga Bazên Zagrosê di rapora xwe de belav kiri- 
ye, ku vê kirêgirtiyê rejîmê pileya sotwanê yekem di 
gelfiroşiyê de hebûye. 

Herwisa Bazên Zagrosê di vê raporê de belav kiriye, 
ku ew kirêgirtiya piştî pênc caran hişyarkirinê, dîsan 
jî amade nebûye ku dev ji îxanetê berde, û lewra jî 
gihaye cezaya îxaneta xwe. 

Navbirî kurê Tofîq xelkê bajarokê Dizeya Mir- 
gewer a ser bi bajar Urmiyê bûye, û di hember 
xwefiroşiyên xwe de, buhara îsal pileya leşkerî ya 
stwanê yekem pê tê dayîn. 


n 



Bazên Zagrosê belav kirine ku ew hêza çekdar, xwe 

palpiştê tevgera rewa ya xelkê Kurdistanê dizanin, û piştevaniyê ji xelkê hejar û zehmetkêş û kasibkar dikin, û nahêlin ku 
tawankariyên hêzên dagîrkar ên Kurdistanê bê bersiv bimînin. 


stratejî ya Komara Îslamî bûn, ku bi hebûna pêşmergê Kurdistanê, di nav dilê xelkê de, wekî pifdana zilameke navbetal teqiya, 
û niha rejîma îranê maye û dunyayek kêşeyên navxweyî û ewlelcarî û şerê bandên di nav wan bixwe de, û Kurdistan wekî her- 
tim bûye kabûsa jiyana rejîma terorîst a Tehranê!. 

Belgeya herî nû jî bo vê gotinê, ew nivîsa Keyhan a Tehranê ye, lcu di beyta rêberî ya rejîmê de tê amadekirin. Di vê nivîsê de, 
ku roja 27'ê Pûşperê bi pênûsa SeTdullah Ra'î belav bûye, nivîsandiye: 

“Di van civînan de, ku di van dawiyane de di îranê de hatine girtin, ew encama jê hatiye wergirtin, ku xala gefa ewlehiyê li ser 
îranê navçeya bakûra Rojava ye”. 

Bi zimanelce sade dibêje ku di beyta rêber de civîn hate lidarxistin û gihîştin vê encamê, ku wekî hertim Kurdistan gef e li ser 
rejîma Wilayeta Feqîh. Hebûna pêşmergê Kurdistanê, kabûs e li ser jiyana serberedayî û terorîstan. 

Deqa axavtina kak Mistefa Hicrî sekreterê giştî ê PDKÎ di rêûresma 22'ê 
Pûşperê, 28.mîn salvegera terorkirina Dr. Qasimlo û hevalên wî de 



Kak Mistefa Hicrî: 

Dr. Qasimlo di hemberî 
kêmasiyan de bê helwêst 
nebû, û fikir dikir û rêçare 
ditîn bo çareseriya kirîzan 


H 


evalên xoşewîst, xûşk û bi- 
rayên birêz û mêhvanên hêja! 


Silaveke germ li we be, û bi xêr bên, 
bo merasima bîranîna desteyek ji 
şehîdên Kurdistanê, ku di riya rizgari- 
ya nîştimana xwe de jiyana xwe ji 
dest dan. Di sala 1368'an de, Dr. 
Qasimlo digel Ebdullah Qadirîazer 
endamê Komîteya Navendî û nûner 
PDKÎ li Fransayê, digel Fazil Resûl 
di civînekê de li Viyenê, ku biryar 
bû bi armanca gotûbêjkirin bo dîtina 
rêçareyke aştîxwazane bo pirsa Kurd 
di Rojhilata Kurdistanê de pêk bê, 
çûbûne wir, lê bi destê kirêgirtiyên 
rejîma îranê hatin şehîdkirin. 

Ji wê demê ve heya niha hemû 
salekê em di civîna û semînaran de 
yad û bîreweriya wan şehîdan bilind 
radigrin. Pêwîst e ku ez vê yekê 
jî bas bikim ku di rastî de çi roj û 
mehek di salê de nine, ku komeke 
têkoşerên me di berberekaniya digel 
hêzên rejîma Tehranê de, jiyana 
xwe di riya nîştimana xwe de ji dest 
nedabin. Meha Pûşperê jî her yek ji 
wan mehan e. Fi ser îzna we, berî vê 
ku ez çend gotinan li ser mezinahî û 
bandora Dr. Qasimlo di PDKÎ de bas 
bikim, ezê awirekê li şehîdên Pûşperê 
bidim. Fi 24'ê Pûşpera sala 1378'an 
de hevalê têkoşer Seyîd Selam Ezîzî 
endamê Deftera Siyasî ya PDKÎ 
bi nexweşiyeke ji nişkêve li riya 
nîştiman û hizba xwe de şehîd bû, 
ku navbirî yek ji endamên rêberatiya 
PDKÎ bû ku her piştî destpêkirina 
cardin ya xebatê piştî rejîma paşatiyê, 
tevlî refên PDKÎ bû, û heya dema 
şehîdbûnê jî, bê rawestiyan bo ber 
bi pêşvebirina karûbarên hizbê kar û 
fedakarî kir. 

Xeynî vê yekê, di meha Pûşpera par 
de desteyek ji pêşmerge û kadrên me 


ên têkoşer, di xebatekê de, ku li Ro- 
jhilat bi xebata Rasana Rojhilat bi nav 
kirine, li gellek ciyan û li kûrahiya 
welat de canê xwe ji dest dan. Riji- 
yana xwîna van şehîdên me, xwîneke 
nû di nava demarên tevgera Rojhilata 
Kurdistanê de xiste hereketê, ku heya 
niha jî ew hereket di nava kadr û 
pêşmerge û hemû welatparêzên Kurd 
li her beşeke Kurdistanê de bandora 
wê diyar e. 

Em li vir kom bûne da ku car- 
din emegdariya xwe nîşanî hemû 
fedakarî û qehremanetiya wan 
nîştimanperweran bikin, ku di riya 
azadiya gel û hizba xwe de jiyana 
xwe gorî kirin. Silav li canê pak ê 
wan û malbatên wan. 

Derheq şehîdkirina Dr. Qasimlo de, di 
vê heyamê de, gellek mijar û pertûk 
hatine nivîsandin, û gellek kesayeti- 
yên siyasî û ayînî û nîştimanperwer 
li ser axivîne, û di cihê xwe de ye ku 
heta zêdetir jî li ser qise bê kirin, lê 
niha ku dem nine, ez dixwazim ku 
li ser yek ji taybetmendiyên wî qise 
bikim ku kêmtir bas lê hatiye kirin, 
û her bixwe jî cihê jê fêrbûnê ye, 
her wekî ku hûn bixwe dizanin ku 
tekoşîna siyasî ya Dr. Qasimlo ji wê 
demê ve ku ciwanek bû di partiya 
Tûde de dest pê kir ku di salên 40'î 
de di îranê de pêk hat, û hizbeke 
pêşkevtî bû, û karî hêzeke mezin ji 
îraniyan li dewra xwe kom bike. Dr. 
Qasimlo karê xwe yê siyasî di vê 
hizbê de dest pê kir. Wê demê ew 
baweriya ku di nava îranê de hebû, 
zêdetir ew bû ku ew hizba ye ku 
dikare hejaran û kedkaran û netew- 
eyean li jêr destê koletiyê rizgar bike. 
Dr. Qasimlo jî her bi vê niyetê ve di 
wir dest bi tekoşînê kir, ji Yekîtiya 


lawan de dest pê kir û li heyama 10 
salan de karî bibe kadrekî naskirî ê 
wê hizbê, lê ew kêşeyên ku di hizba 
Tûde de dest pê kirin, û çarenûsa 
gelê Kurd tê de tarî bû, û girêdayî 
bi Soviyetê bû, bi taybetî di dema 
kûdetayê de, ku hemû xelk çavnihêr 
bûn ku Dr. Musediq hikûmeteke gelî 
û demeokrat pêk bîne, lê piştgiriya 
Soviyetê û hizba Tûde li jêr ban- 
dora Soviyetê de, bû sedema vê ku 
kûdeta şikestê bixwe, û hejmarek ji 
Tûdeyiyan di arteşê de bêne îdam- 
kirin. Gellek bûyer rû dan, û piştre 
Dr. Qasimlo çû Çikisliwakiyê. Erîşa 
arteşa Sor û têkdana buhara Piragê 
bandoreke wisa li ser Dr. Qasimlo 
hebûn. Dr. Qasimlo ku hez ji azadî 
û demokrasiya gelan dikir, lê dema 
ku dît di şeveke dê hêzên Soviyetê 
ji tankên xwe hatin xwar û buhara 
Piragê têk dan, bandor li wî kir. Ew 
yek hemû, cihê pirsyarê bûn bo Dr. 
Qasimlo. Lewra Dr. Qasimlo hate ser 
vê baweriyê ku rêbaza xwe ji Tûde 
cuda bike, ku niha tenê digel çend 
kes ji endamên PDKÎ ku piştî rûxana 
Komarê ji hev dûr ketibûn, hewl da 
ku hizbeke neteweyî û demokrat û 
pêşkevtî û serbixwe ava bikin, li wir 
ve kar û tekoşîna wan di hizba De- 
mokrat de dest pê dike. Di buhara sala 
1953'an de rasterast di teşkîlata hizba 
Demokrat de beşdar kiriye. Ji wê 
demê ve heya şehîdbûnê, Dr. Qasimlo 
yek ji rêberên herî bibandor û xwedî 
hizr û bîr ê Hizba Demokrtat bûye. 
Yek ji taybetmnendiyên Dr. Qa- 
simlo ew bû ku hewl dida ku hizba wî 
sertopê xebat û tekoşînê li Rojhilata 
Kurdistanê de be, wî hertim bîr ji vê 
dikir ku tiştên nû ava bike, di kirîzan 
de bîr û hizra wî bû ku PDKÎ dibire 
pêş. Ew li hizra paşeroja hizab xwe û 
civaka xwe de bû. 


Bîr ji vê dikir ku çi bike ku hizba wê 
sertop û xûya be, û razî nebû bi ya ku 
heye. Lewra Dr. Qasimlo Hizba De- 
mokrat dike hizbeke pêşkewtinxwaz, 
û serbixwe, û vê yekê bi awayekî nû 
di siyaset û nav hizbê de cîbicî dike, 
û bi danîna bemame û peyreweke 
nû di wê serdemê de, di nava PDKÎ 
du boçûn li dijî hevdu hebûn, yek 
nasyonalîzma tenghizr bû ku ji bilî 
Kurd çi tişteke din nedixwast, û 
aliyekî din paşmayiya fikra Tûdeyî bû 
û dixwast Soviyet çi dibêje ew yek bê 
cîbicîkirin, û Dr. Qasimlo hewl da ku 
bandorê danê ser vê şaşiyê, û zêdetir 
ji deh salan bo vê yekê kar kir, û di 
encam de kurte basek li ser sosy- 
alîzmê anî berbas, û di kongireya şeş 
de da pesendkirin, bona vê ku hizba 
Demokrat ji rasta Îfratî ve heya çepa 
Tûdeyî bike hizbeke demokrat ku li 
ser piyê xwe bisekine, û di pêxema 
azadî û demokrasiyê ya gelê xwe de 
kar bike, ew xebata ku Dr. Qasimlo 
dest pê kir, xebateke teorî-siyasî bû, 
û gellek neyar li nav Hizba Demokrat 
de li dijî xwe çê kirin, hinek ser vê 
baweriyê bûn ku Hizba Demokrat dev 
ji sosyalîzmê berdaye, û ber bi rast 
ve diçe, ji aliyê din ve hilgirên fikra 
nasyonalîzma tenghizr fikir dikirin ku 
Dr. Qasimlo li biyavê fikra Tûdey- 
iyan de kar dike, heya di kongireyekê 
de ku sosyalîzma demokratîk hate 
pesendkirin, tenê bi cudahiya yek-du 
dengan hate pesendkirin, û piştre jî bi 
dehan kesî ji kadr û pêşmergeyan ku 
fikir dikirin sosyaîzm Hizba De- 
mokrat ji rêya xwe dûr dixe, hizba me 
bi cih hêlan. Heya piştre navbirî lîsta 
fîks anî gorê, ku ew jî bû kêşeyeke 
din, û kirîzeke din çê kir, lê Dr. Qa- 
simlo bawerî bi vê yekê hebû, û ew 
yek gehande pesendê. 

Di vir de ez dixwazim ku vê yekê 

Kak Mistefa Hicrî: 

Ji bilî îraniyan, kêm heye 
ku du alî bona jinavbirina 
hevdu ji maseya gotûbêjan 
mifahê bistînin 


bêjim, dema ku Dr. Qasimlo digihîşte 
vê qena'etê ku bo berberekaniya 
digel rastrewî û çeprewiyê îdeyên 
nû û mîkanîzmeke nû bîne gorê, 
hemû şiyana xwe bi kar dianî û ji 
karşikêniyan û tohmetan neditirsiya. 
Li wir de naxwazim ba sji vê bikim 
ku gelo hemû ew karê ku wî ji bona 
rohnîkirina pêşeroja Kurd 
dikrin, çiqas serkevtî bûn, yan ne. Lê 
Dr. Qasimlo di hemberî kêmasiyan de 
bê helwêst nebû, û fikir dikir û rêçare 
ditîn bo çareseriya kirîzan û hewl da 
nerohniyan di nava Hizba Demokrat 
de rohn û zelal bike. Heya dixwazim 
ku vê yekê bêjim ku qebûlkirina 
gotûbêjê digel rejîma îranê li pêxema 
vê pirsê de bû. Niha hekî kêmtirxemî 
di gotûbêjê de hebûye, eva pirseke 
din e, û eva girîngiya vê pirsê kêm 
nake, lê wî bo rohnkirina pêşeroja 
gelê Kurd û Hizba Demokrat pê danî 
vê qadê de. Lê Rejîma îranê ji vê niy- 
eta pak mifaha xirap wergirt. Rejîmek 
ku tu wefa bo tu tiştî nine. Bala xwe 
bidnê, ku ji bilî îraniyan di mêjûya 
îraniyan de, kêm heye ku du alî bo 
jinavbirina hev, ji maseya gotûbêjan 
mifahê wergirin, û Dr. Qasimlo di vê 
meydanê de feda bû. Di warê dijmi- 
natîkirina digel gelê Kurd û wêran- 
kariyan, me gellek tişt li ser cinayetên 
Sedam dîtine. Heta sedam Husên di 
civîna gotûbêjan de, qet ji vê pîlana 
qirêj mifah wemegirtiye. Çengîz 
Çandar ku yek ji rojnamevan û siya- 
setvanên naskirî, û dostê Kurdan e, li 
pirtûka xwe ya bi navê “Şemendefera 
Mezopotamiya” bas ji rûdawekê dike 
ku vê gotina min piştras dike, ew 
bas ji vê dike ku dema Sedam rûxa, 
Noşîrwan wekî nûnerê YNK'ê di me- 
clisa hukim de beşdar dibe, û Çandar 
gel hin ji hevalên xwe bo heyama 
çend rojan li wir dimînin wekî mêh- 
vanê Noşîrwan. Ew bas ji vê dike ku, 
Noşîrwan gotiye wî, ku ew aparto- 
man û ew ode bixwe dîrokek taybetî 
heye. Di sala 1984'an de dema ku bo 
yekem car heyeta YNK'ê hatibû bo 
gotûbêja digel Sedam Husên, û em 
nêzî lihevkirinê bibûn, rojekê Sedam 
Husên hat, û her li ser vê kursiyê ku 
tu li ser rûniştî yî, rûnişt, û rû li me 
kir û got, gelî hevalan ez daxwaza 
lêborînê ji we dikim ku êdî ji vê 
zêdetir ez nikarim digel we gotûbêjê 
bikim, jiber ku Turk hatine û gotine 
me, hekî hûn van gotûbêjan bigehînin 
encamê, em nikarin qebûl bikin, hekî 
vî karî bikin, emê boriyên petrolê ku 
diçin bo Yûmûrtalikê, emê wan qut 
bikin, Sedam Husên got, gelî birayan, 
em nikarin şerê Tirkan bikim, lewra 
em neçar in ku gotûbêjên xwe li wir 
bi dawî bînin, piştre Sedam her li wir 
biryar da, ku çendîn kes ji karmendên 
îstixbaratê digel heyeyta Kurdan 
wan hevrêtî bikin heya ku herêma 
li jêr deshilata wan, bi cih bihêlin. 


Noşîrwan piştre got ku em çûne cihê 
xwe, û agirbes bi dawî hat, û me 
şer dest pê kir, û eva şêweya reftara 
Sedam bû digel heyeta Kurdan ku bi 
salan bû bi hev re şer kiribûn, û bi 
hezaran kesî ji hevdu kuştibûn. 

Di gotûbêjekê de ku bi navbeynkariya 
Dr. Qasimlo, di navbera Mam celal 
û Sedam de pêk hat, û heyeta YNK 
çû Bexdayê, Dr. Qasimlo gote me, 
ku Mam Celal gote min, gelo ku em 
diçin Bexdayê bo gotûbêjê, û ez jî bi 
xwe gel wî dibim, gelo çi zemane- 
tek heye ku em diçin Bexdayê?. Dr. 
Qasimlo vê pirsyarê ji Sedam Husên 
dike, û Sedam dibêje Dr. Qasimlo, 
ku bêje wan, Sedam Husên zamin e. 
eva bû ku me dît çendîn carî heyetên 
Kurd û bi taybetî YNK çûne Bexdayê 
û bi silametî jî vegeriyan. 

Ew yek mînak in, dema tu didî 
berhev, û bas ji exlaq û şêweya kar 
heta di navbera dîktatoran de dikî, 
dibînî ku rejîma îranê heya çi qasî 
bê exlaq û nizm û bê pirensîp e. Lê 
niha piştî derbazbûna 28 salan, ku bi 
ser şehîdkirina Dr. Qasimlo re derbaz 
dibe, û wan jêve bû ku bi şeîdkirina 
wî xebata Kurd di Rojhilata Kurdista- 
na îranê de bêdeng dibe, û hewl dida 
ku şoreşa Kurd di hemû beşan de rastî 
şikestê bê, lê em niha şahidê qonax- 
eke nû û serdemek nû, û pêşveçûneke 
nû di xebata Kurd di her çar beşên 
Kurdistanê de ne. Sebarê vê ku 
dîktatorên wekî Sedam û Pehlewî û 
Komara Îslamî, me ceribandine. Niha 
li Bakûr û li Rojava de Kurd germ 
û gurr e, li Rojhilat xebat bi awayê 
xwe berdewam e, û li Başûr ku piştî 
rûxana Sedam Husên Kurdan deshi- 
lateke xwecihî ji xwe re ava kirin, lê 
sebarê hemû dijayetiya rejîma îranê 
û neyarên Kurd, niha amadekariyan 
dikin, ku xelk bixwe qedera xwe 
diyarî bike ku gelo dixwaze serbixwe 
be yan gel îraqê bimîne, û eva mez- 
intirîn kêşeya Komara îslamiya îranê 
ye, û ji hemû neyarên din zêdetir di- 
gel vê fikrê û vê hereketê dijayetiyan 
dike, lê Komara Îslamî ya îranê digel 
vê ku hemû van pîlanan bi kar aniye, 
û dixwaze ku wisa nîşan bide ku 
qehremaneke serkevtî ye, û di hemû 
Rojhilata Navîn de dikare ku deshilat 
û nifûza xwe vegeşîne, lê rastiya wê, 
ew e ku di beşek zaf ji welatên Rojhi- 
lata Navîn de, ji xwe re qofiyek saz 
kiriye, ku bixwe tê de maye, û mijûl 
e di nav de hereketa mirinê dike, re- 
jîmek ku xelkê îranê di destpêkê de, û 
hemû xelkê cîhanî jî dixwastin ku ew 
rejîmek be, ku bikare vegere himbêza 
cîhana pêşkevtî, û bikare ji xelkê xwe 
re jiyaneke baş çê bike, lê niha ew 
rejîmeke din e bi bawera xelkê. Hekî 
li ser vê baweriyê bû, ku dikare piştî 
lihevkirina became, ji xelkê xwe re 
ewlehiyê dabîn bike, lê niha fikr û 


boçûneke din di nava Rojavayiyan de 
heye. 

Ez ji we re bas ji pirsekê bikim ku 
pêwendiya wê bi vê pirsê ve heye, 
hemû carê ku min serdana balyozx- 
aneya Amerîkayê dikir, li balyozx- 
aneya Birîtanyayê, min digel berpirsa 
beşa Rojhilata Navîn hevdîtin pêk 
dianî. Jineke siyasî û têgihîştê bû. 
Çendîn demjimêran me bi hev re qise 
dikir, û wê demê dewleta Obama bû. 
Wê jî berdewam bas ji vê dikir ku em 
naxwazin ku destêwerdanê di nava 
karûbarên welatên din de bikin û hewl 
bo guherîna Komara Îslamî bidin, 
wê digot ku em dixwazin siyaseta wê 
biguherin, ne rejîmê bixwe. Lê min 
digotê ku tu kesek nikare siyaseta 
rejîmê biguhere. Belkû eva ew bûn 
ku li ser vê baweriyê bûn ku siyaseta 
wan ew qas rast e ku hemû dunya 
dibe bê ser siyaseta wan. Cara dawiyê 
ku ez çûme wir, ew hatibû ber derî 
bona pêşwaziya ji min, û her berî 
halpirsînê, got gelo tu niha jî her bîr ji 
guherîna rejîmê dikî, min jî gotê, belê 
ez her niha jî dixwazim ku rejîma 


îranê biguherim, û her rojekê hûnê 
jî bêne ser vê baweriyê, lê ew roj wê 
gellek dereng be, û em her du alî jî, 
emê nirxeke zaf jê re bidin. 

Gelo niha rewş çawa ye, niha Wezîrê 
Karê Derve ê Amerîkayê bi eşkere 
bas ji guherîna sîstema rejîma 
îranê dike, û rejîma îranê ku li ser 
vê baweriyê bû ku dikare cîhanê 
bixapîne, û xwe bi qurbaniyê destê 
terorîzm û DAÎŞ'ê bi nav bike, û 
bo vê yekê gellek pîlan saz kirin, lê 
niha rejîma îranê wekî hikûmeteke 
terorîst û girîngtirîn alîkarê terorîzmê 
tê nasîn. Di rastî de niha ew xelkê ku 
mafê xwe nasîne, û amade ne ku jê 
re nirxê bidin, herçend giran jî be ew 
nirx, kes nikare wê bixe qedeman. 
Niha rejîma îranê metirsîdartirîn 
dijminê Kurd û dijminê cihgirbûna 
aştiyê di navçê de ye, û niha yek ji 
leyîzên mezin ên îranê ew e ku DAÎŞ 
niha lawaz bûye û hêdî-hêdî ber bi 
lawaziyê ve diçe, vê rejîmê li jêr siya 
DAÎŞ'ê de karî ku bi vî rengî nifûza 
xwe zêde bike. Rejîma îranê heya 
emeg bo nêzîktirîn hevalên Xomêynî 
jî nebûye, û vê yekê em bi çavên xwe 

Sekreterê giştî ê PDKÎ mêhvandariya malbatên şehîdên nû ên Rasanê kir 


D esteyek din ji xortên Demokrat 
tevlî refa serwerên dîrokê bûn. 

Piştî şer û pevçûnên di navbera 
pêşmergeyên PDKÎ û dijîgeliyên 
Komara Îslamî di destanrêsiya Qere- 
seqel û Kosalanê de, ku sala borî rû 
da, desteyek ji pêşmergeyên PDKÎ 
çarenûsa wan nexûya bû, mixabin piştî 
şopandineke bi hûrî û çavnihêriyeke zaf 
ya PDKÎ û xelkê navçeyê, û endamên 
teşkîlata navxwe, tu şûnpiyek ji wan 
hevçeperên me nehate dîtin, û eşkere bû 
ku ew hevalên me di nava agirê kerb û 
kîn û bêrehmane ên dijminan de şehîd 
bûne. 

Ew hevalên ku eşkere bûye ku di şerê 
li djî tarîperestiyê de şehîd bûne, ew in: 
Şehîdan Bêhzad Pîrotî kurê Husên di 
destanrêsiya Qereseqelê de şehîd bûye, 
şehîd Elî Mehmûdî naskirî bi Şemal 
kurê Kerîm di destanrêsiya Qerese- 
qelê de şehîd bûye, û herwisa Şehîdan 
Mêhdî Şêxî kurê Hemexan, Efşar Sûre 
Bûme kurê Mehmûd, Barzan Husênî 
kurê Osman, Ruhullah Heyderî kurê 
Mihemed, Sahib Husênî kurê Ezîz, û 
Hîwa Qurbanî kurê Hesen. 

Iro Duşemiyê 24'ê Pûşperê sekreterê 
giştî ê PDKÎ mêhvandariya malbatên 
serbilind ên wan şehîdan kir, û tevî 
eşkerekirina mixabiniya xwe û PDKÎ 
derheq şehîdbûna xortên emegdar ên 
hizbê, ew xatircem kirin ku rêbaza wan 
heya ser dirêjî dibe, û rêvîngên riya 
wan, ji caran bigurrtir, ji bo bidetsveanî- 
na armancên şehîdan, wê xizmeta gel û 
nîştiman bikin. 



Roja 26'ê Cozerdana 1395'an hêzên dijîgelî ên rejîmê bi çavsaxiya taqmeke xwefiroşên qirêjxwar, gundê Qereseqel a Şinoyê dorpêç kirin, ku desteyek ji 
dersxwanên rasteqîne ên serdarê demokrasiyê di nava xwe de dihewandin. Wan egîdên Kurdistanê, agir berdane cendekê dijminên azadiyê, û stûnên lawaz 
ên spaha tarîperest xistin lerzînê, û wekî qehremanên xebata çekdarî a sala 1346-1347"an, ku girava aram ya Mihemedriza şah hejandin, wan jî hemaseya 
Qereseqelê afirandin, û bi rasana çiya, ava mend ya Tehranê şilqandin. 


Herwisa roja 5'ê Pûşpera sala 1395'an, di demekê de ku hêşta birîna kûr ya şehîdbûna şeş pêşmergeyan li Şinoya serbilind necebirîbû, cardin nûçeyeke 
dilêş hate belavkirin, û pêşmergeyên PDKÎ piştî afirandina destanrêsiya jibîrnekirî a Kosalan canê xwe kirin goriyê azadiyê. 


dibînin. 

Lewra em li ser vê baweriyê ne, ku rejîma îranê serwe dixwaze xwe bihêz nîşan bide, lê di navxwe ya welat de, bi bawera xelkê îranê di rewşa herî xirap de ye, û 
xelkê îranê nefret ji vê rejîmê heye. Xelk dibîne ku nanê ser sifreya wan dike xercê kirîna çek û fîşek û bombeyan, û xelkê bê tawan ê Sûriye û Yemen û .. .hwd pê 
dikuje. 

Em li ser vê baweriyê ne ku rejîma îranê jî wekî rejîmên din ên herêmê herçend ku jêsta şiyan û hêzê bi xwe ve bigre, lê bê guman hêdî-hêdî ber bi jinavçûnê ve diçe, 
rejîmek ku êdî di hemberî xwesteka xelkê xwe de nikare xwe ragire, û ew yek meztirîn tirsa Komara îslamiya îranê ye, û meztirîn dijminatiyê digel xelkê xwe dike, ji 
bilî siyaseta navçeyî ku em hemû niha dibînin. 

Ez hêvîdar im ku em Kurdên Rojhilat û Kurd di hemû beşên Kurdistanê de, em hemû bikarin ji vê derfeta baş ku hatiye pêş, bi nasîna dirust ya dost û dijminên xwe, bi 
mifahwergirtina ji van guherînên kûr û berfireh ku di navçeyê de têne pêş, di berjewendiya gel û nîştimana xwe de bi kar bînin, ku ruha şhîdên me şad be, û malbatên 
şehîdên me pê serbilkin bin, û em jî şanaziyê bikin bi vê ku di vê yekgirtinê de, me jî beşek heye. Carek din silavan dişînim bo riha pak ya şehîdên Pûşper û bi taybetî 
şehîdê serbilin û dîplomatkarê naskirî û têgihîştî û pêgihîştê ê Kurdistanê, silav li hemû şehîdên Kurdistanê. 

Ez sê rojên bi Qasimlo ra li buhuştê bûm... 



Têmûrê Xelîl 


Bira hêzeke esmanî behsa serxwebûna 
Kurdistanê bigihîne Qasimloyê ezîz! 

Berî 28 salan lehengê gelê Kurdistanê 
Dr. Qasimlo û hevalên wî bi destê 
rêjîma hov a îranê şehîd bûn. Ev nivîsa min derheqa hevdîtina min bi Qasimlo û xanima wî ra ne, ku sala 1974'an li Pragê bû. 

Berî çend salan, di şahîya 25 salîya pîrozkirina Înstîtûta Kurdî ya Parîsê da, camêrekî ji Kurdistana îranê bi navê Abdullahî ber bi min hat û got: “ Xanimek dibêje, ku 
reng û rûyên te bi wê ra gelekî nas e, lê ne di bîra wê da ye ka we li ku hev dîtîye ”. 

Min jê pirsî, navê wê çi ye, got navê wê Nesrîn e. 

Min tu xanimeke bi navê Nesrîn nas nedikir. 

Ez nêzîkî wê bûm û min destên xwe danê, min dît ku ew “ Hêlên ” a xanima Ebdurehman Qasimlo ye, ku bi kurdî jê ra dibêjin “ Nesrîn ”, û me berî 35 salan, sala 
197'4an li Pragê hev dîtibû. 

Me hevdu demeke dirêj hembêz kir û te qey digot hesreta 35 salan ji hev hildida... Evê hevdîtina bi wê xanima delal ra ez 35 salan ber bi xortanîya min paşda birim... 
Min lezeteke baş ji wan bîranînan dît û bi hêvî me hûn jî bibînin. 



Sala 1974'an bû, û ez nû zewicîbûm. Min dixwest bi xanima xwe ra derkevim welatekî Ewrupayê seyranê. Lê ji ber ku wan salan gera ber bi Ewrupayê ji bo bineci- 
yên Sovyeta berê hema bêje qedexe bû, lê dîsa jî hinek rê hebûn di komikeke tûrîstîyê da herine welatên sosyalîstî yên li Ewrupayê û em li wan riyan gerîyan. 

Ji ber ku bavê min û diya min sala 197Eê bi vexwendina serokatiya kovara “Problêmên aştiyê û sosyalîzmê” çûbûne Çêkoslovakîyayê, û li wir hinek kurd dîtibûn, 
wek xudanê miqamê sirûda kurdî “Ey Reqîb” Qadir Dîlan û yên din, me jî biryar kir herine wî welatî. 

Em ketine nava komeke tûrîstîyê ya gencan, me berê xwe da Çêkoslovakîyayê û bajarê pêşin, ku em lê hêwirîn, paytextê Slovakîyayê - Bratîslava bû. Çimkî koma 
me ya gencan bû, em nebirine mêvanxaneyê, lê di xaniyên xwendkarên welatên dereke da bi cî kirin. Min ji reng û rûyê kesên wî xaniyî diman texmîn kir, ku li vir 
gereke kurd jî hebin. 

Îdî şev bû. Ez berjêrî hewşê bûm, min dît xortek û keçek rûniştine, ketine sohbetê. Nizanim çima, min got qey ew ereb e. 

Min biryar kir ez nêzîkî wî bibim, pirsa kurdan jê bikim, ka li vî xanîyî kurd hene, an na? îcar ne ez erebî û çêkî zanim, ne jî ew ermenî û rûsî zane. 

Min hema yekser jê pirsî: 

-Ereb? 

Ewî bersîva min da, got: 

-Ereb! 

Min jê pirsî: 

-Kurd, kurd, ekrad? 

Got: 

- Ez kurd im! 

Wek dibêjin, bîna min ber min da hat, me hinekî sohbet kir, paşê gote min, ku li wî xanîyî 17 kurd hene û Komela xwendkarên Kurd li Çêkoslovakîyayê jî li wir e. 
Hema wê êvarê min piraniya kurdên wira nas kirin, û sê rojan ez û xanima xwe li wir man, em hema bêje bi komê ra nediçûne gerê û her bi kurdên me ra digerîyan. 
Roja, ku emê ji Bratîslavîyayê biçûne Pragê, serokê Komelê doktor Xelîl Îbrahîm hejmara têlêfona kurdekî Pragê ser kaxez nivîsî, da min û got, ku ez ji navê wî jê ra 
têlêfon bikim, eger firsend hebe, wî bibînim. 

Me xatirê xwe ji kurdên Bratîslavîyayê xwest, em hatne Pragê, min kaxeza heval derxist, ku navê wî camêrî û têlêfona wî bizanibim, ku jê ra têlê xim. 

Ser kaxez navê wî camêrî bû: Ebdurehman Qasimlo 

Min jî digot qey hevalekî wek wan e.Bi wê fikirê min jê ra têlê xist. Xanimekê hilda û navê xwe da: Hêlên. 

Wê bi soranî bersîva min da, lê gava ji min pê hesîya ku ez ji Sovyetê me û kurmancî dipeyîvim, bersîva min kurmancî da û got, ku mixabin Ebdurehman Qasimlo 
niha ne li mal e, lê hema hat wê jê ra bêje. Ji ber ku li Pragê jî em li xaniyê xwendkaran diman û têlêfona me tunebû, min navnîşana xanî û 
hejmara odeya me dayê. 

Barzanî: “ Ew serdem der- 
baz bû ku bi zimanê gefê li 
dijî gelê Kurd bisekinin”. 



Trump: “Trump: Rejîma 
îranê lihevkirina etomî wekî 
xwe cîbicî nake”. 



Nîkî Hîlî: “Emêrêzji 
daxwazên xelkê Kurdistanê 
bigrinstanê”. 



Mihemed Hacî Mehmûd: 
“îran û Tirkiye nikarin ji 5 
mehan zêdetir deriyan big- 
rin”. 


Dr. Qasimlo şehîd kirin, lê nav û rêbaza wî tu carî namirin 


K omara Îslamî ji rêya hinek ji he- 
valan ve pêşniyaza gotûbêjan bo 
çareseriya pirsa Kurd di îranê de dide 
PDK îranê . Komara Îslamî daxwaz 
kiribû ku ev rûniştin bi tewahî veşartî 
û nihênî be, û tevî şexsê Dr. Qasimlo jî 
be. 

Gera yekem a rûniştinan di roja yeke- 
mîn a sala 1989’an de bi berhevbûna 
Mam Celal sekreterê giştî ê YNK’ê û li 
jêr çavdêriya endam û alîgirên YNK’e 
li Utrîşê û herwisa bi beşdariya Ehmed 
bin Bila serkomarê pêşîn ê Elcezayirê li 
Viyenê pêk têt. 

Vê carê nûnerên rejîmê (ku wisa dîhare 
rewşê ji bo cîbicîkirina pîlanêt xwe 
baş nabînin) daxwazê dikin ku PDK 
îranê pêşniyazên xwe bo çareseriya 
pirsa Kurd bas bike, da ku ew binivî- 
sin û bidne navendê, bona vê çendê 
ku berpirs bîr û raya xwe li ser wan 
pêşniyaran eşkere bikin. 

Dr. Qasimlo jî bi hûrî hemû boçûnên PDKÎ ji wan re şirove dike, û pêşniyazên hizbê didane ber destê wan, û ev gera 
gotûbêjê bi vê çendê bi dawî tê. 

Ciyê heyrîmanê eva ye, Komara Îslamî ku hinde pê li ser veşartî bûna gotûbêjan dadigirt, ji rêyên curbicur ve belav dikir ku 
gotûbêje hebûye û nûnerên PDK îranê û dewletê li Utrîşê hevdîtin pêk anîne. 

Lê hevçax wisa nîşan dida ku eva YNK ye ku nûçeya gotûbêjan belav kiriye, lewma nabe YNK di gotûbêjeke nepenî de 
berhev be. 

Di buhara sala 1368 (1989)’an de şehîd Dr. Şerefkendî seferek bo derveyî welat kir. Dema ku Komara Îslamî daxwazê dike 
ku qonaxa duyemîn a gotûbêjan dest pê bike, Deftera Siyasî dibêje çimku niha Dr. Şerefkendî li derveyî welat e bila qonaxa 
duyem a gotûbêjan bi wî re bê kirin. Lê Komara Îslamî ku bixwe du terorîst şandibûne ser maseya gotûbêjê, vê pêşniyarê 
ret dike, û radigehîne ku tevî şexsê D.r Qasimlo nebe, gotûbêjan nake. 

Mixabin bo bextreşiya Kurdan, çi yek ji vanan Dr. Qasimlo hişyar nakin, û bala wî bo aliyê pîlana rijîmê bo jinavbirina wî 
ranakêşin. 

Bi vî awayî roja 11.07.1989’an Dr. Qasimlo diçe Viyenê û digel terorîstên Komara Îslamî yektir dibînin, û bo tewawkirina 
gotûbêjan qerarê didanên da ku roja paştir her li wir yektir bibînin. 

Roja 13.07.1989’an mixabin terorîstên rejîma îranê dikarin vê pîlana xwe ya gemar bi awayekî necamêrane cîbicî bikin. 
Terorîstên rejîmê kî bûn: 

Hacî Mustefewî (naskirî bi “Cewadî” yan “Lacewerdî”), endamê payebilind yê dezgeha ewlekarî û tenahiya îranê 
Emîr Mensûr Bozorgiyan, îskort û parêzerê fermî yê Sehrarûdî 

Mihemed Ce'efer Sehrarûdî: ku yek ji fermandeyên Spaha Pasdaran bûye, û niha jî serokê ofîsa Larîcanî di meclisa îranê 
de ye, ku pêştir cihgirê beşa ewlehiya navxweyî ya Konseya Bilind ya Ewlehiya Neteweyî Bûye.herwisa yek ji endamên 
tîma gotûbêjkar a pirsa navikî ya îranê jî bûye. Navbirî serbarê vê ku di dema terorkirina Dr. Qasimlo û hevalên wî de bi 
birîndarî hate girtin, lê di cihê girtin û lêpirsînê, ew derman kirin û li ber berjewendiyên aborî navbirî teslîmî edaletê neki- 
rin û bi ew qasê rêzgirtin ve şandin Tehranê, da ku xebera serkevtina di vê pîlanê de bigehîne erbabên xwe. Navbirî yek ji 
darêjerên pilana êrîşa bo ser binkeyên PDKÎ di Gelawêja sala 1375 (1996)'an de bûye. 

Tîma zerbetê jî pêk hatibû ji Nasir Teqîpûr û Elîriza Esgerî, û Ehmedînijad berpirsê amadekirina çekan ji balyozxaneya 
îranê. 

Li gora gotina Pîtir Pîltz endamê rêberiya Partiya Kesk ya Nemsayê jî, dellaleke çek û teqemeniyan li Alman bi vî rage- 
handiye ku di sala 1988'an de, Ehmedînijad çek ji wî kirîne. 

P iştî salekê şopandina bi hûrî 
ya PDKÎ û dilsojên hizbê, di 
navçeyên Merîwan û Şinoyê, derket 
ku mixabin çend xortên bicerg ên 
PDKÎ di nava agirê kerb û kîna dij- 
min de canê xwe ê pak kirine goriyê 
riya pirr ji serweriya azadiya gel 
û nîştiman, û tevlî refên karwanê 
pirr ji şanazî ya şehîdên Kurdistanê 
bûne. 



Şehîd Bêhzad Pîrotî: 


-Kurê Husên Pîrotî ye, û sala 1373'an 
li bajarê Şinoyê de ji dayîk bûye. 
-Sala 1388'an çalakiya xwe di nava 
Yekîtiya Lawên Demokrat ên Kurdis- 
tana îranê de dest pê kiriye. 


-Piştre bûye endamê Teşkîlata Eşkere 
ya PDKÎ 

-Sala 1391'an de, bûye pêşmerge, û di 
Navenda 3 de karên hizbî kiriye. 

-Di buhara sala 1395'an de digel 
tîmeke kadr û pêşmergeyan çûna 
navxwe a welat. 

-Roja 2'ê Cozerdanê hêzên dijî gelî 
êrîşî ser gundê Qereseqelê dikin, û 
di encama şereke neberamber de şeş 
pêşmerge şehîd dibin, lê çarenûsa 
Bêhzad nediyar dibe. Piştî salekê 
şopandina bi hûrî eşkere bû ku navbirî 
şehîd bûye. 



Şehîd Elî Mehmûdî (Şemal) 

-Elî Mehmûdî naskirî bi Şemal kurê 
Kerîm sala 1366'an ji dayîk bûye. 
-Sala 1389'an hatiye nava refên 
pêşmergeyên PDKÎ. 

-Di Komîsyona Perwerdehiyê de kar 



kiriye 

-Heyamekê jî navbirî wekî serpel di 
vê komîsyonê de kar kiriye, û di beşa 
tedarokatê de jî xebitiye. 

-Piştre tevlî hêza Taybet a Çiya bûye, 
û di beşa tedarokatê de kar kiriye, û bi 
dilsojiyeke bêmînak ve, kar û xebata 
xwe domandiye. 

-Di sala 1394'an de, di dewreya siyasî 
ya destpêkî ya kadriyê de beşdarî 
kiriye, û bi serkevtin ve ew dewre bi 
dawî aniye. 

-Sala 1395'an çû navxwe a welat, 
lê roja 2'ê Cozerdanê hêzên dijîgelî 
êrîşî ser gundê Qereseqelê dikin, û 
di encama şerekî neberamber de, şeş 
pêşmerge şehîd dibin, lê çarenûsa 
Şemal nediyar dibe. Piştî salekê 
şopandina bi hûrî eşkere bû ku navbirî 
şehîd bûye. 



Şehîd Mêhdî Şêxî: 

-Mêhdî Şêxî kurê Hemexan, sala 
1338'an di gundê Tewrîwer a navçeya 
Jawer ya Sinê de ji dayîk bûye. 

-Di şerê sê mehî a navçeya Sinê de 
beşdarî kiriye. 

-Sala 1358'an tevlî refa pêşmergeyên 
PDKÎ bûye, û di hêza Şerîfzade de 
hatiye organîzekirin. 

-Di her du şerên newroza 1358'an 
û buhara bixwîn a Sinê de çalakane 
beşdarî kiriye. 

-Di gellek şeran de beşdarî kiriye, û 
berpirsayetiyên wekî Serpel, cihgirê 
pel, serdeste û serlikiyê hebûne. 

-Sala 1381'an pileya kadrê nizamî 
wergirtiye. 

-çendîn xelatên rêzgirtinê wergirtine. 
-sala 1394'an bo karê hizbî diçe navx- 


»»» Doma R:6 

Piştî du demjimêran (se'etan) Eb- 
durehman Qasimlo û Hêlêna xanim 
hatine mêvaniya me. 

Min texmîn kir, ku evana ne wek 
hevalên di çaxê me ra nin, û rengê 
Ewropiyan zêde li wan dikeve, û 
merivne maqûl in. 

Em hinekî bi otomobîla wan ya Fîata 
Polonîya di nav bajêr da gerîyan, em 
pê hesîyan, ku herdu jî mamostayê 
Unîvêrsîtêtê ne. Rojtira dinê em bûne 
mêvanê mala wan. 

Li wir E. Qasimlo pirtûka xwe ya 
“Kurd û Kurdistan” ya bi soranî 
û tebaxeke kevinare ya bi destan 
neqişandî (ew heta niha jî di odeya 
me da, li cîkî ber çavan e) pêşkêşî me 
kir, û piştî ger û hevdîtina sê rojan, 
me xatirê xwe ji hev xwast, bi barek 
hesret di dilê me da, berê xwe da 
welatê xwe - Ermenîstanê. 

Ji ber ku em sê rojan ser hev bi hev 


ra bûn, min wisa texmîn kir, ku wana 
jî ji me hiz kir. 

Em hatine Rewanê, min derheqa rast- 
hatina xwe û E. Qasimlo û xanima wî 
da ji hemûyan ra got, di nav wan da ji 
karmendên rojnameya “Rya teze” jî. 

Wan jî got: kê zane ew kê bûne? Min 
wî çaxî nizanibû, ku ew Qasimloyê 
Mezin e, ku piştî Pragê bi neferên 
malê va cîguhêzî Fransîyayê bûne, 
ku sêkrêtarê sereke yê PDK Iranê 
ye, ku Parîs hîştiye, û ji bo gelê xwe 
ketiye çiyayên Kurdistanê, ku li rex 
pêşmergeyên xwe yên qehreman be. 

Ne kurdên Çêkoslovakîyayê, ne jî 
wana bi xwe derheqa siyasetmedariya 
Qasimloyê mezin da, tu tişt ji me ra 
negot. 

Belkî jî difikirîn: Kurd in, ser çavên 
me hatine, lê kê zane, belkî ne ji bo 
xêrê hatine, belkî hinekan ew şandine 
bal me. Em paşê, sala 1979'an serva 
çûn, ku em rastî kê hatine, gava 
hemû rojnameyên Sovyeta berê yên 


bi nav û deng derheqa şorişa îranê û 
berxwedan û mêrxasîya kurdan ya bi 
serokatîya Ebdurehman Qasimlo da 
dinivîsîn. 

Ew înformasyon ji rojnameya “Riya 
teze” ra jî dihat şandin û ji ber ku di 
rûsî da herfên E û Q tunene, bi rûsî 
wek A. Kasîmlo dihate nivîsandin. 

Li wir kete bîra xebatkarên rojnamê, 
ku min berî 4 salan behsa wî camêrî ji 
wan ra kirîye û navê wî rast nivîsan- 
din - E. Qasimlo. 

Sala 1989'an bû. 

Ez, xanima xwe û herdu keçên xwe ji 
Rewanê li trênê siwar bûn û me berê 
xwe da Moskowayê, bona çend rojan 
serhêsa bin û kêfa xwe bikin. 

Li ser sînorê Gurcistanê Abxazîyayê 
trêna me çend sehetan sekinî. Ji me ra 
gotin, ku di navbera gurcan û abxa- 
zan da şer derketîye, em dibe çend 
sehetan, heta çend rojan jî li vir bin, 
heta şer dibetile. 


Rojtira dinê ez ji betalîyê çûm bajêr 
bona rojnameyan bikirim, haj ji hal û 
wextê dinyayê hebim. 

Di rojnameya “Îzvêstîya” da min 
xwend, ku serekê kurdên Kurdistana 
îranê Ebdurehman Qasimlo bi destê 
çeteyan li Austrîyayê hatiye kuştin. 

Piştî rojekê ji me ra gotin, ku trêna 
me ji dest şerê berdewam nikare 
berê xwe bide Moskowayê, û gerekê 
vegere Rewanê. Em vegeriyan. 

Di rê da ez difikirîm: Hêzeke xurt û 
ne dîyar biryar kiriye û dibêje, ku ne 
wextê kêfê ye, hûn gerekê vegerin 
mala xwe... 

Di wêne da: Qasimlo di sala 1950'î 
da, dema li Pragê xwendkar bû, 
wêneyê xwe bi du keçan ra girtîye, 
ku di paşdemê da, a ser milê çepê bû, 
xanima wî û hevala wî a jîyana evînî 
û sîyasî bû. 

Çavkanî: Riataza 

we a welat, û bi dilsojî û fedakariyeke 
zaf ve erkên xwe bi cî digehîne û piştî 
nêzî du mehan vedigere mal. 

-Sala 1395'an dîsan tîmeke 
pêşmergeyan dibe navxwe ya welat, 
lê rejîm pê dihese û êrîşî ser wan 
dike. 

-Roja 5'ê Pûşperêli nêzî gundê “Dû 
Rû” li quntara çiyayê Kosalan, di roja 
yekem a şer de 2 pêşmerge bi navên 
Şaxewan Mînberî û Şoreş Mînberî 
şehîd dibin. 

-Di roja duyê ya şer de, pêşmergeyekî 
din bi navê Mam Ekber şehîd dibe, 
û şehîd Mêhdî û pênc hevalên wî ji 
hevalên din vediqetin, û çarenûsa wan 
nediyar dibe. 

-Piştî salekê şopandina bi hûrî ya 
PDKÎ û dilsojên hizbê, derket ku 
mixabin ew jî tevlî refên karwanê pirr 
ji şanazî ya şehîdên Kurdistanê bûye. 



Şehîd Berzan Husênî: 

-Kurê Osman e, û ji dayîkbûyê sala 
1356'an e, û li Belebzan a ser bi ba- 
jarê Pawe ji dayîk bûye. 

-Sala 1380 î diçe Ewropayê û pênc 
salan li wir dimîne. 

-Li wir dibe endamê Teşkîlata Eşkere 
ya PDKÎ. 

-Sala 1386'an vedigere Kurdistanê, û 
dibe pêşmerge. 

-Piştre dibe kadr û bi dilsojiyeke 
bêhempa ve karê xwe ê hizbî bi rê ve 
dibe. 

-Di dawî konferansa Navenda 1 de, 
dibe endamê vê navendê. 

-Di sala 1394'an de diçe navçeya Se- 
qizê, û piştî nêzî du mehan bi serkev- 
tin ve vedigere. 

-Sala 1395'an dîsan diçe navxwe 
ya welat, lê mixabin rejîm êrîşê ser 
wan dike, û ew û çend hevalên xwe, 
bêserûşûn dibin. Piştî salekê eşkere 
dibe ku ew tevlî şehîdên hizb û gel 
bûye. 



Şehîd Ruhullah Heyderî: 

-Navbirî kurê Mihemed, ji dayîk- 
bûyê sala 1348'an , ji gundê Degag 
a navçeya Şamyan a ser bi şaristana 
Sewlawa ye. 

-Sala 1370'î pêwendî bi Teşkîlaya 
Nihênî ve girtiye. 

-Navbirî gellek caran wekî çavsaxê 
hêza pêşmerge, alîkariya tîmên 
pêşmergeyan kiriye. 

-Navbirî gellek caran alîkariya malî 
ji bo PDKÎ kom kiriye, û du caran 
ji aliyê îtila'atê ve hatiye girtin, û 
cara duyem di buhara sala 1393'an 
de bû ku hate girtin, û cezayê girtina 
dirêjheyam bi ser de hate sepandin. 
Navbirî bi danîna wesîqeyeke giran 
ya malî hate berdan, û bilez xwe 
gehande Herêma Kurdistan. 

-Sala 1394'an digel tîmeke 
pêşmerheyan vegeriya navxwe ya 
welat. 

-Sala 1395'an bi awayekî fermî wekî 
pêşmerge hate wergirtin, û digel 
tîmeke pêşmergeyan çû navxwe ya 
welat. 

-Lê mixabin hêzê rejîmê bi ha- 
tina wan û cihê mana wan hesiya, û 
êrîşeke hovane kire ser wan. Di enca- 
ma şer de, ew û çend hevalên xwe, ji 
hevalên din vediqetin, û çarenûsa wan 
heya salekê nediayr dibe. Lê piştî 
derbazbûna salekê bi ser vê bûyerê re, 
çi şûnpiyek ji wan nehate dîtin, û hate 
ragehandin ku ew şehîd bûne. 




Şehîd Sahib Husênî: 

-Şehîd Sahib kurê Ezîz sala 1367'an 
di gundê Helwan a Jaweroya Sineyê 
ji dayîk bûye. 

-Sala 1389'an bûye pêşmerge û du 
salan li komîsyona Siyasî-Nizamî de 
kar kiriye. 

-Piştre çûye navenda 1, û bi dilsoji- 
yeke bêmînak ve kar kiriye. 

-Sala 1394'an çûye Komîsyona Malî- 
Xedematî û di beşên curbicur ên vê 
komîsyonê de kar kiriye. 

-Di çend dewreyên taybetî de beşdarî 
kiriye, û her bi vê sedemê ve, ji aliyê 
Komîsyona Siyasî-Nizamî ve ahtiye 
xelatkirin. 

-Sala 1395'an digel hevalên xwe diçe 
kûrahiya navçeyê, û mixabin piştî 
şerekî neberamber bêserûşûn dibe. Lê 
piştî salekê şehîdbûna wî û hevalên 
wî tê ragehandin 



Şehîd Efşar Sûre: 


-Kurê Mehmûd e, û di sala 1366'an li 
gundê Tewrîwer a navçeya Jawero a 
Sineyê ji dayîk bûye. 

-Şehîd Efşar sala 1389'an pêwendî bi 


teşkîlatê ve girtiye, û wekî endamekî 
nihênî kar kiriye. 

-Sala 1391'an bûye pêşmerge û di 
komîsyona Siyasî-Nizamî de kar 
kiriye. 

-Di dema şerê Kêleşînê de ji yekem 
pêşmergeyan dibe ku diçe çiya, û 
heya dema şehîdbûna xwe jî di Hêza 
Tyabet de wekî pêşmergeyekî dilsoj 
bi berpirsayetiya Sepelî kar dike. 
-Sala 1395'an diçe navxwe ya welat, 
û mixabin di encama êrîşa hêzên 
rejîmê û şerê neberamber de, ku sê 
hevalên wî şehîd dibin, ew û pênc 
hevalên xwe ji tîmê vediqetin û 
heya salekê çarenûsa wan bi nezelalî 
dimîne. 

-Lê piştî salekê şopandina çarenûsa 
wan, çi şûnpiyek ji wan xûya nake, û 
navbirî wekî şehîd tê ragehandin. 




Şehîd Hîwa Qurbanî: 

-Kurê Hesen e, di sala 1370'î de li 
Kamyaranê ji dayîk bûye. 

-Di sala 1389'an de tevlî refên 
pêşmergeyên PDKÎ bûye. 

-Di Komîsyona Perwerde de, di beşa 
tedarokatê de, kar kiriye. 

- Herwis erka serpeliyê jî di hêza 
Parastinê de li stûyê wî bûye. 

-Di çend dewreyên nizamî de beşdarî 
kiriye. 

-ji aliyê Komîsyona Perwerdehiyê ve, 
bi nivîskî hatite xelatkirin. 

-Sala 1395'an ku diçe navçeyê, 
mixabin di dema şerê neberamber ê 
digel hêzên tarîperest ên Cemaranê 
de, bêserûşûn dibe, û mixabin piştî 
derbazbûna salekê, PDKÎ şehîdbûna 
wî bi awayekî fermî radigehîne. 

Behmen Qubadî bû endamê Akademiya Oscarê 


D erhênerê navdar ê kurd 
Behmen Qubadî bûye 
endamê Akademiya Oscarê, ku 
akademiya herî mezin a taybetî 
ya sînemaya cîhanê ye. 

Akademiya Huner û Zanistên Sîne- 
mayê di sala 1927ê de li Kalîforni- 
ya ya Amerîkayê hatiye damez- 
randin û her sal xelata akademîk a 
Oscarê pêşkeş dike. 

Zêdetirî 6 hezar endamên vê aka- 
demiyê hene, ku kesên pisporên 
hunera heftemîn û di nava wan de 5 
hezar û 800 kes endamê komîsyona 
dengdanê ne. 

Akademiya Huner û Zanistên 
Sînemayê îsal li seranserê cîhanê 
bang li 800 sînemakarên nû kiriye 
da ku bibin endamê beşên cuda yên 
akademiyê. 


karê îranî 
û herwiha 
derhênerê 
navdar ê 
kurd Behm- 
en Qubadî 
jî heye. 

Herwiha 
derhênrên 
jin, Leyla 
Hatemî û 
Gulşîfte Fe- 
rahanî jî di 
vê komê de 
cîh digrin. 

Behmen 
Qubadî di 
sala 1969ê 
de li bajarê 
Bane ya 
Rojhilatê 
Kurdistanê 

ji dayik bûye. fîlmên wî di festîvalên cvîhanî de gelek xelat wergirtine.Rudaw 



Di nava van kesan de 9 sînema- 


Rezoyê Osê: Jiyanek di oxira ziman û peyva kurdî de 


N ivîskar û şaîrê Kurd Rezoyê 
Osê sala 1950 li gundê 
Dekşûrî yê ser bi bajarê Qamişlo 
ji dayik bû. 

Wî bi çend zimanên cuda zanibû, 
lê girîngiya herî mezin da zimanê 
kurdî û li ser xebitî. 

Osê li ser kelepor û folklora kurdî 
jî nivîsand, û çend berhemên hêja 
li pey xwe hîştin. Ew di sala 2010 
li bajarê Qamişlo jiyana xwe ji dest 
da û li gundê Dekşûrî hate veşartin. 

Ebdilrezaqê Osê yan bi kurdî Rezo 
dareke herdem şîn bû di bexçeyê 
kultûr û edebiyata Rojavayê Kurd- 
istanê de. 

Rezo jiyana xwe gorî ziman û 
peyva kurdî kir. Dilê wî yê nazik 
ketibû zimanê dayika wî û êdî 
nikarîbû û ne jî dixwest ji qeyd û 
bendên wî rizgar bibe. Zimanê wî 
rizgarî û azadiya wî bû û dilê wî bi 
kurdî lêdida. 

Rezo di hemû qadên çand û wêjeya 
kurdî de ked û xebateke bê westan 
kir, wek ku zanîbû dê demeke dirêj 
li vê dinyaya fanî nemîne û divê 
berhemên hêja li pey xwe bihêle. 
Lewma wî helbest, çîrok, rexne, 
rêziman, folklor û gelek tiştên din 
nivîsandin. Bi taybetî jî dilbera wî 


BERHEMÊN 

HEZOYÊ OSl 


HUMA 1 


ango zimanê kurdî ew bi şêrînî û bedewiya xwe sermest 
kiribû. 


Rezo stûn bû û bi hibra xwîna xwe qada rewşenbîrî li 
Binxetê av dida. Ji ber derd û pirsgirêkên çanda kurdî, xe- 
meke pir mezin dixwar û kedeke tehbnenas dida da kêmasî 
û valahiyên heyî tije bike, heta di dawî de kezeba wî kul 
bû û di nav qîr û hawarên nexweşiya giran û xedar de koça 
dawî kir. Li ser gora Rezo ev gotinên helbesteke wî hatine 
nivîsandin: “Li azmanê bilind îro, şevên tarî hejar im ez. 
Stêra min xuya nake, nema ron û zelal im ez.” 




Lê da Rezo di gora xwe rehet raze, divê zimanê kurdî bê bipêşxistin û nivîsandin û xwendina bi kurdî di nav 
kurdên Rojava de hîn bêtir belav bibe, wê çaxê dê tirba Rezo fireh û tije ronahî bibe. 


Ehmedê Huseynî bi navê Destên Rezoyê Osê wiha li ser wî dibêje: “Min ji te re digot: dabeze, jiyan li me dereng 
bûye. De peya be siwaro! Ez li wir bûm. Li Dekşûriyê, şevistan radestî şopa rêberan û radestî silavên me dibû. 

Li Amedê birc û keleh di giriyê me de dixeniqîn. Li Hewlêrê destên me di taya xatirxwestinê de pûç dibûn û li 
Qamişlokê, bi hezaran qublename di çavên me de diteqiyan.” Çavkanî: Rudaw 

Zimanê Kurdî 


Tiştonek 


Çar kes werin cem hev, û li ser van pirsan gotûbêjekê li pêş bixin 

îşev mêvanên me tên, gelo ez çi xwarinê bikelînim? 

Ger li malê tiştek kêm be, ez herim sûkê bikirim. Ka binêre bê çi kêm e? 

Ez nizanim bê ezê çi bikelînim, tu dikarî fikrekî bidî min? 

Tirşikeke bi goşt, girareke (sawareke têr rûn) û zeleteyeke wekî ya li gund çêke, ma ne 
bes e? 

Gelo tu dikarî herî ji dikanê tiştina bikirî û bînî? 

Ez nên jî bînim, yan tê tenûrê dadî? 

Min hevîr kiriye, ezê tenûrê dadim. Ma nanê tenûrê ne xweştir e, ji yê sûkê? 

Kê gotiye ku ne xweştir e! Sed taq xweştir e. Wekî din tu tiştekî dixwazî? 

Na, tu vana bîne, mala te ave. Ha, dermanê firaxşuştinê jî ji bîr meke, qet nemaye. 

Ser her du çavên min. Ez niha diçim û tevan tînim ber lingên te. 

Kî hinek din girar/savar/tirşik/birinc/cacix/qedayif/ dixwaze? 

Gelo tu dikarî taseke av/şûşeyeke çay/qedexeke dew/fîncaneke qehwe bidî min? 

Gelo mastê we heye? Dilê min dibije mastî. 


Dema vexwarina çay û qehweyê 

Gulîstan: Tu dixwazî çayê vexwî yan qehweyekê bidim ser êgir. 

Zozan: Ji kerema xwe re çayekê bide ser êgir, ezê çayê vexwim. 

Nazê: Ê min dilê min dibije qehweyekê. Ez werim alîkariya te bikim? 

Gulîstan: Na lê, ne hewce ye. Ezê niha çêkim û bînim. Hûn li sihbeta xwe binêrin. Qe- 
hwa te bila şêrîn be, tahl be? 

Nazê: Ne şêrînê şêrîn û ne jî tahlê tahl, bila di navê de be û bila têrşîr be ji kerema te re. 
Gulîstan: Ger şîr li malê mabe! Ka binêrim. Ger nemabe ezê kurik bişînim, wê vê gavê 
bîne. 

Zozan: Çaya min jî bila tenik be. 

Gulîstan: Ji xwe ezê di du çaydanan de çêkim, êdî tu li gora xwe dagire. 

Zozan: De baş e, destê te sax be. 

Gulîstan: De kerem kin, kî çawa dixwaze, li gorî xwe dagirin. Kulîçe, paste, biskuwît 
dilê we diçe çi bixwin. Qet fedî nekin. 

Zozan: Wîî, ma em li cihekî xerîb in ku fedî bikin. Vir wekî mala me ye. Ne wilo ye 
xwişka Nazê? 

Nazê: Belê yadê, qet em xwe xerîb nabînin. Kulîçeyên te sor bûne, ka binêrim bê tahma 
wan çawa ye? 

Gulîstan: Min di tenûrê de çêkirine, ji ber wê tahma wan pir xweş e. Tu çawa diavêjî 
devê xwe ji ber xwe ve difiride. 

Zozan: Erê wele, rast e. Pir xweş çêbûne. 

Nazê: We kir ku dilê min jî bibijeyê. Ez jî yekê bixwim. Mmmm... Bi rastî jî ji yên min 
xweştir çêbûne. Te çi xistiye hundirê wê gidî. Ka ji min re jî bêje! 

Gulîstan: Şîr, şekir, rûn, hêk, kuncî û hinek gijnîj! 

Nazê: Tu çima nabêjî ev tahma gijnîjê ye, wilo xweş kiriye. Careke din ezê jî bic- 
eribînim. 

Zozan: Ma xwişka Gulîstan rast e ku wê Derwêş û Xanimê hev berdin? Min tiştekî wilo 
bihîst! 

Gulîstan: Wele li ber guhê min jî ket, lê ez yeqîn nakim. Ew ji xwe her serê du sê mehan 
heyheyeke wilo ji xwe derdixin û tişt ji wan demakeve! 



- 9 tenûrên neh nan, her nanekê 9 
kutilk li ser, her 

kutilkekê 9 pişîk li ser, her pişîkekê 9 
têjik li ber. 

têjka çendin? (* 9 tenûr, 81 nan, 729 
kutilk, 6561 pişîk, 59049 têjik) 

- Refeka çûçka di firin. Çûçkeka dî li 
ser darê gutê: Hûn 

çend çûçk in? Êkê bersiva wê da û 

gutê: Em û hindî me, 

nîveka me û çarêka me ligel te dê 

bîne sed. Erê hemî 

çend çûçkin? 

Hawkêşa cebriye: Me girtî jimara 
refa çûçka (S) e. 

Loma: S+S+0.5S+0.25S+1=100, 
2.75S+1=100, 2.75S=100-1=99 
S=99/2.75= 36 (* Jimara wan teva 
(36) çûçikin.) 

- Refeka teyra gute refeka teyrên dî: 
Heke êk ji we bête 

nav me, em dê sê car hindî we 
lêhêyin. Refa dî gutê: Na! 

Heke êk ji we bête nav me em dê 
hindî êk lêhêyin. Erê 
jimara her refekê çend bûn? 

Bersiv: (* 3, 5) 

- Bi pêstirê serkeftime ser kela Hew- 
lêrê. Min pêpkên wê 

du du hijmartin êk di ma, sê sê hi- 

jmartin êk di ma, çar çar 

hijmartin êk di ma, pênc pênc hijmar- 

tin êk di ma, şeş şeş 

hijmartin her êk di ma.hijmara pêpka 

çendin? 

Bersiv: (* 61, 121) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
isC. me re bişînin 




















Navnîşana derveyî welat: AFKB.P. 102- 75623 ParisCEDEX 13 -FRANCE 


C Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www. facebook.com/Agirikirmanj i 

Wêneyên rêûresma 28.mîn salvegera terorkirina Dr. Qasimlo û hevalên wî 

